L'Ajuntament de Sagunt presentarà al·legacions al projecte proposat pel Ministeri per a la regeneració de les platges d’Almardà, Corinto i Malva-rosa
29 de març 2021

![Imagen 1](/media/l54ht2x2/c_comisionplayas.jpg)

La Comissió Especial de Platges de l'Ajuntament de Sagunt en la qual, a més dels grups polítics municipals van participar integrants de l'Associació de Veïns d’Almardà i d’Acció Ecologista Agró es va celebrar divendres passat 26 de març. 

  

En la mateixa l'Equip de Govern va presentar l'informe que va encarregar l'ajuntament a l'Institut Mediterrani per al Desenvolupament Sostenible, Imedes, sobre el projecte de regeneració de les platges d’Almardà, Corinto, Malva-rosa i Canet d'en Berenguer de la Demarcació de Costes de València que intenta corregir la incidència que tindrà sobre estes platges l'actuació que Costes desenvoluparà al Sud de la província de Castelló.

  

En esta ocasió, la reunió es va centrar principalment en l'avaluació de l'informe que ha dut a terme un equip multidisciplinari sobre este projecte. L'alcalde, Darío Moreno, una vegada finalitzada la comissió ha manifestat que «**en global podem dir que la valoració és positiva encara que l'informe també proposa alguns apartats de millora relacionats amb aspectes mediambientals, com per exemple amb la prada de posidònia i també amb algunes altres possibilitats d'infraestructures que puguen millorar la sostenibilitat de la platja.**»

  

Quant això, l'ajuntament presentarà al·legacions al projecte del Ministeri per a millorar les nostres platges. Per eixa raó, l'alcalde de Sagunt afig que s'ha acordat «**sol·licitar una reunió amb la Demarcació de Costes de València, amb la Demarcació de Costes de Castelló i amb algun representant del Ministeri per a tornar una vegada més a posar damunt de la taula les nostres reivindicacions i intentar aconseguir un consens que porte a les nostres platges les inversions que tant de temps portem reclamant.**»

  

Entre les conclusions de l'estudi encarregat per l'ajuntament també figura una bateria de propostes entre les quals s'inclouen ferramentes i millores al projecte com la pròpia Gestió Integral de Zones Costaneres; perseguir el coneixement de la dinàmica costanera; la recuperació de prades de Posidònia Oceànica; l'adequació de goles, espigons i esculleres; l'ús públic de passejos i sendes blanes en l'entorn dunar; mesures de control i seguiment; un pla de platges intel·ligent; un pla de monitoratge; i la gestió de finançament i prospecció de fons de la Unió Europea.

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-presentarà-al-legacions-al-projecte-proposat-pel-ministeri-per-a-la-regeneració-de-les-platges-d-almardà-corinto-i-malva-rosa/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-presentarà-al-legacions-al-projecte-proposat-pel-ministeri-per-a-la-regeneració-de-les-platges-d-almardà-corinto-i-malva-rosa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-presentarà-al-legacions-al-projecte-proposat-pel-ministeri-per-a-la-regeneració-de-les-platges-d-almardà-corinto-i-malva-rosa/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-presentarà-al-legacions-al-projecte-proposat-pel-ministeri-per-a-la-regeneració-de-les-platges-d-almardà-corinto-i-malva-rosa/)